9. Letbane og Trængselsfri busløsning (Åben)
Tidl. politisk behandling BY 26.01.21, pkt. 14
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til resultatet af miljøkortlægningen for letbane 
og trængselsfri busløsning fra [adresse] til Hinnerup. En strækning på ca. 8,5 
kilometer, hvoraf ca. 6 kilometer er i [adresse].
Det samlede anlægsoverslag for hele strækningen fra [adresse] til Hinnerup udgør 1,7 mia. kr. for 
letbanen og 1,2 mia. kr. for den trængselsfri busløsning. Samfundsøkonomien er belyst, og for begge 
projekter er det samfundsøkonomiske resultat negativt. Det vil sige, at med udgangspunkt i de beregnede 
effekter af de to projekter, er det ikke samfundsøkonomisk rentabelt hverken at anlægge en letbane eller 
en trængselsfri busløsning på strækningen.
Det er en forudsætning for miljøkortlægningen, at der er udarbejdet et skitseprojekt, der i hovedtræk viser, 
hvordan en letbane og trængselsfri busløsning kan etableres. Skitseprojektet er samtidig en forudsætning 
for at kunne beregne en forventet anlægs-, drifts- og samfundsøkonomi for projektet.
Skitseprojektet, der er vedlagt som bilag, tager udgangspunkt i, at letbanen videreføres i samme standard 
som den eksisterende letbane i [adresse]. Skitseprojektet tager også udgangspunkt i, at der ved fuld drift er 
letbane eller bus hvert 10. minut på strækningen. 
Fuld drift er på hverdage i tidsrummet kl. 05-18. Om aftenen og i weekender er der lavere drift, dvs. letbane 
eller bus hvert kvarter eller 20. minut.
Den nuværende busdrift er på hverdage med en afgang hvert 20. minut i dagtimerne, hvert 30. minut sen 
eftermiddag og en gang i timen i aftentimerne.
På den baggrund er der gennemført en miljøkortlægning for at afdække de væsentlige miljøspørgsmål, så 
de kortlagte miljømæssige forhold kan indgå i den videre stillingtagen til projektet. Miljøkortlægningen, som 
forholder sig overordnet til natur, vand, kulturarv, støj mm., er vedlagt som bilag.
Miljøkortlægningen er foretaget i et samarbejde mellem Favrskov Kommune, [adresse] samt 
Aarhus Letbane.
Miljøkortlægningen er baseret på en løsning, hvor en kommende letbane placeres på nordsiden af 
[adresse], og hvor der samtidig på den nordlige side af [adresse] på strækningen mellem [adresse] og [adresse] 
(vestlige kryds) skal sikres plads til en vejudvidelse til fire spor.
[adresse] på [adresse] forudsætter letbane på strækningen fra krydset [adresse]Ådalsvej til 
[adresse], hvor letbanen placeres syd/vest for [adresse], hvor den sidste del af strækningen er via Abelone Jessen 
[adresse] fra [adresse] til [adresse].
Byråd
28. februar 2023  19:00
[adresse]: EMN-2020-32394
Dok-ID: 3450522
Sagsbehandler: cvan
Det forventes, at en etablering af letbaneløsningen vil vare ca. fem år. Der skal blandt andet etableres syv 
nye letbanestoppesteder heraf seks stoppesteder i [adresse] dvs. fra [adresse] og Rejs-anlægget 
til [adresse]. Letbanetogene kræver, at der som udgangspunkt skal etableres 55 meter perroner 
ved stoppestederne. Derudover skal der bl.a. etableres strømforsyning, køreledninger, signalanlæg, broer 
og bygværker. Desuden forudsætter projektet vejlukninger og ekspropriation af i alt syv ejendomme ved 
[adresse] og derudover fem ejendomme langs [adresse].
Den trængselsfri busløsning indebærer letbane på strækningen mellem [adresse] og Danny Kristiansen og Rejs-
anlægget ved E45, og trængselsfri bus på strækningen mellem fra [adresse] og Rejs-anlægget til Hinnerup 
nord (Haldumvej). Bussen kører i særskilte busbaner fra [adresse] og Rejs-anlægget langs Århusvej. Fra 
Ådalsvej kører bussen i delt tracé sammen med den øvrige trafik via [adresse] til Hinnerup nord. 
Busbanerne på [adresse] etableres som særskilte 3,5 meter brede busspor. 
Det forventes, at en etablering af busløsningen vil vare ca. fire år. Der skal bl.a. etableres 14 stoppesteder 
fra E45 til [adresse] i Hinnerup. Busserne kræver, at der som udgangspunkt etableres 25 meter 
perroner. Desuden forudsætter projektet ændringer af de eksisterende vejanlæg, etablering af 
stiunderføring ved [adresse] og [adresse] samt ekspropriation af seks ejendomme.
Ida Sørensen og busprojekterne kræver begge flytning af forsyningsledninger og etablering af afvanding med 
ledninger og bassiner i anlægsfasen. Efter etableringen af letbane- og/eller busløsningen vil der være drift 
af de nye anlæg.
VURDERING
Teknik og Miljø har vurderet den samlede afrapportering, der udgør miljøkortlægningen. I det følgende 
vurderes de to projekters anlægs- og driftsøkonomiske konsekvenser, samt de samfundsøkonomiske 
konsekvenser.
Business Case
Business casen belyser økonomien for både letbane og busløsningen over en anlægsperiode (som varierer 
mellem fire og fem år afhængigt af projektforslag) og en driftsperiode på 5 år.
Anlægsudgifterne til etablering af strækningen er fordelt ligeligt udover anlægsperioden, idet den præcise 
fordeling mellem anlægsårene endnu ikke foreligger. Derudover er det antaget, at driftsudgifterne og 
vedligeholdelse af infrastruktur for henholdsvis letbane og busløsningen er konstante i alle fem driftsår.
Resultatet viser, at etablering af letbane på strækningen og efterfølgende drift i fem år vil koste samlet ca. 
1,7 mia. kr.
Resultatet viser, at etablering af trængselsfri busløsning på strækningen og efterfølgende drift i fem år vil 
koste samlet ca. 1,15 mia. kr.
Driftsøkonomi
Både letbanen og busløsningen er driftsmæssigt markant mere omkostningstunge end opretholdelsen af 
den nuværende busbetjening mellem [adresse] og Hinnerup nord.
Ses alene på driftsresultaterne viser de et årligt driftsunderskud på letbanen på 11 mio. kr. 
Driftsunderskuddet skyldes, at letbanen estimeres til at koste ca. 27,6 mio. kr. i årlig drift, og at letbanen vil 
generere mindreudgifter for ca. 16,6 mio. kr. årligt. Mindreudgifterne består af ca. 1 mio. kr. i nye 
billetindtægter i den kollektive trafik og ca. 15,6 mio. kr. i besparelse årligt som følge af ruter i den kollektive 
trafik, der nedlægges eller justeres ved etablering af letbanen.
Der forventes et årligt driftsunderskud på den trængselsfri busløsning på 3,1 mio. kr. Driftsunderskuddet 
skyldes, at busløsningen estimeres til at koste ca. 22,4 mio. kr. i årlig drift, og at busløsningen vil generere 
mindreudgifter for ca. 19,3 mio. kr. årligt.
Det bemærkes, at der ved letbaneløsningen forudsættes en busrute fra Hinnerup nord til [adresse], 
og derfor opnås ikke så stor besparelse på busdriften i letbaneløsningen i forhold til den trængselsfri 
busløsning.
Samfundsøkonomi
Den samfundsøkonomiske analyse medtager flere faktorer i beregningerne end business casen, som alene 
forholder sig til anlægs- og driftsøkonomien. Selv om der er positive bidrag til samfundsøkonomien ved 
begge løsninger fra blandt andet øgede billetindtægter og tidsgevinster i den kollektive trafik, er gevinsterne 
beskedne i forhold til merudgifterne.
Det fremgår af de samfundsøkonomiske beregninger for de samlede drifts- og vedligeholdsudgifter, at 
letbanen resulterer i en samlet samfundsøkonomisk merudgift på 265 mio. kr., hvilket er højere end den 
samlede samfundsøkonomiske merudgift på 83 mio. kr. for den trængselsfri busløsning.
Det fremgår af den samfundsøkonomiske analyse, at både letbanen og den trængselsfri busløsning 
påvirker luftforurening, klimapåvirkning, støj og uheld negativt. Det skyldes, at begge løsninger vil medføre 
omvejskørsel på vejene og i den kollektive trafik, hvilket øger emissioner, støjbelastning og 
sandsynligheden for uheld.
Der er i risikovurderingen af projektet peget på usikkerheder og manglende viden ved skitseprojekteringen. 
Hertil peges på muligheden for yderligere (ikke kendte) krav om bæredygtighed og grønne løsninger. 
Endelig peges på, at prisen på særligt letbaneprojektet kan blive påvirket af usikkerhed på 
entreprenørmarkedet – og prisudviklingen på råvarer og energi. 
Teknik og Miljø vurderer på den baggrund samlet set, at der ikke bør arbejdes videre med en egentlig 
miljøkonsekvensvurdering af projekterne, når der også tages hensyn til, at miljøkonsekvensvurderingen 
først bør gennemføres, når der er en begrundet forventning om at kunne gennemføre projektet indenfor en 
rimelig tidshorisont. 
Såfremt der ikke arbejdes videre med projekterne, vil Teknik og Miljø undersøge mulighederne for særlig 
prioritering af eksisterende busser, alternative kollektive transportformer, herunder Flextrafik og 
samkørselsordninger.
Såfremt der ikke arbejdes videre med en miljøkonsekvensvurdering for en letbane eller en trængselsfri 
busløsning, har det afledte konsekvenser for planlægningen.
Der er i Kommuneplan 2021-32 udlagt en reservationslinje for letbanen, og herunder trængselsfri bus i 
retningslinje 1.2. Retningslinjen er suppleret med konkrete rammeudlæg for så vidt angår selve Danny Kristiansen og 
Rejs-anlægget ved E45 i rammeområde 5.TA.3, og arealerne langs [adresse] mellem [adresse] centerområde 
og boligudlæggene i [adresse] i rammeområde 5.TA.2.
Det kan i forlængelse heraf oplyses, at der ud over arealreservationerne langs [adresse] i Kommuneplan 
2021-32 findes ældre tinglyste vejbyggelinjer langs [adresse], som tillige sikrer udvidelsesmulighederne for 
selve vejen til en 4-sporet vej med tilhørende cykelstier. Disse vejbyggelinjer, som fremgår af vedlagt 
kortbilag, vil blive fastholdt.
Arealreservationerne i Kommuneplan 2021-32 lægges til grund for den løbende planlægning og 
enkeltsagsbehandling. Arealreservationerne er på den ene side væsentlige for at sikre realiserbarheden af 
store infrastrukturprojekter, da de modvirker, at der sker uhensigtsmæssig byudvikling på de arealer, som 
vil blive berørt af projekterne. På den anden side har arealreservationerne konsekvenser for de bygge- og 
udviklingsmuligheder, som de omkringboende har på deres individuelle ejendomme. Det anbefales derfor, 
at reservationerne afspejler Byrådets langsigtede mål for udbygningen af infrastrukturen i området, og der 
ikke foretages reservation til infrastrukturprojekter, som ikke vurderes at kunne realiseres.
For så vidt angår Kommuneplan 2021-32 anbefales arealreservationen i retningslinje 1.2 til letbane og 
trængselsfri busløsning udtaget af planen ved næstkommende revision af kommuneplanen. Det anbefales 
også, at rammeområde 5.TA.3 fastholdes med henblik på, at [adresse] kan fortsætte 
planlægningsovervejelserne om etablering af et Danny Kristiansen og Rejs-anlæg ved E45. 
I forlængelse heraf kan det oplyses, at der allerede er igangsat udarbejdelse af et kommuneplantillæg i 
tilknytning til byudviklingen i [adresse]. Det anbefales, at rammeudlæggets arealmæssige udstrækning 
af rammeområde 5.TA.2 tilpasses i overensstemmelse med beslutningen i denne sag.
Letbaneprojektet er endvidere omtalt i sektorplanlægningen, herunder fx Mobilitetsplan 2021-32. Disse 
planer vil i takt med løbende revisioner blive ændret i overensstemmelse med beslutningen i denne sag.
ØKONOMI
Såfremt det besluttes, at der skal udføres en miljøkonsekvensvurdering baseret på miljøkortlægningen, vil 
der være betydelige udgifter til denne. Sagen har ikke i sig selv økonomiske konsekvenser for [adresse] 
Kommune.
INDDRAGELSE
Miljøkortlægningen er sket uden inddragelse af borgere og virksomheder i området langs letbane og 
busstrækningen. Såfremt det på baggrund af miljøkortlægningen besluttes, at der skal udarbejdes en 
egentlig miljøkonsekvensvurdering, vil der ske inddragelse af berørte borgere og virksomheder.
I forbindelse med ændring af reservationerne af letbanen i kommune- og sektorplanlægningen forelægges 
de ændrede plandokumenter i offentlig høring, hvorved offentligheden vil få lejlighed til at følge sagen og 
eventuelt indsende høringssvar.
INDSTILLING
Direktøren for Teknik og Miljø indstiller til Byrådet:
1.
At godkende resultatet af miljøkortlægningen.
2.
At godkende, at der ikke arbejdes videre med en miljøkonsekvensvurdering for en letbane eller en 
trængselsfri busløsning.
3.
At godkende, at arealreservation til letbane og trængselsfri busløsning udgår på strækningen fra 
Danny Kristiansen og Rejs-anlægget ved [adresse] til [adresse].
4.
At godkende, at arealreservationen til letbane og Danny Kristiansen og Rejs-anlæg fastholdes fra 
kommunegrænsen mellem [adresse] og Favrskov Kommuner til og med Danny Kristiansen og Rejs-anlægget ved 
E45.
BESLUTNING
Plan- og Landdistriktsudvalget, 6. februar 2023:
Fraværende: Ingen
Indstilles godkendt.
Økonomiudvalget, 21. februar 2023:
Fraværende: Ingen
Indstilles godkendt.
Byrådet, 28. februar 2023:
Fraværende: Ingen
Godkendt.
Bilag
1.
Alexander Olsen (3498454)
2.
Carina Lauridsen (3498456)
3.
Samfundsøkonomisk analyse (3496306)
4.
Business case (3496307)
5.
Forudsætningsrapport anlægsoverslag (3496305)
